cyanic-selkie/wikianc huggingface dataset:
Lloyd Arabella
Ominaisuudet
Tekniikan maailmassa 5/1960 toimittaja kirjoitti siitä, että se on luokassaan kärkipäässä Saksassa ja pudottaa laudalta Volkswagenin. Yritys meni kuitenkin konkurssiin liian pienten tuotantomäärien ja siitä johtuvien korkeiden hintojen vuoksi. Arabellan hinta vuonna 1960 oli Suomessa 680 000 mk (noin 15 800 euroa).
Adam Gaudette
Adam Gaudette (s. 3. lokakuuta 1996 Braintree, Massachusetts, Yhdysvallat) on yhdysvaltalainen jääkiekkoilija, joka pelaa NHL-joukkue TSt. Louis Bluesissa. Hän on pelipaikaltaan keskushyökkääjä. Gaudette laukoo oikealta.
Pelityyli
The Sports Forecaster -sivuston mukaan Gaudettella on erinomaiset hyökkäyspään vaistot ja hyvä runko. Hän osaa pelata monipuolisesti ja on käyttökelpoinen jokaisessa tilanteessa. Gaudette on myös joukkueelleen käänteentekevä pelaaja. Hänen tulisi kuitenkin hyödyntää kokoaan paremmin ja lisätä voimaa maksimoidakseen potentiaalinsa NHL-tasolla. Gaudettella on parannettavaa myös aloituksissa ja puolustuspelaamisessa.
Seuraura
Gaudette kävi high schoolin Thayer Academyssa, jonka jälkeen Cedar Rapids RoughRiders varasi hänet USHL:n varaustilaisuudessa 2014. Gaudette siirtyi joukkueeseen kaudeksi 2014–2015. Hän voitti RoughRidersin sisäisen tehotilaston lukemalla +23.
Vancouver Canucks varasi Gaudetten viidennellä kierroksella 149. pelaajana NHL:n varaustilaisuudessa 2015. Vuosina 2015–2018 hän kävi Northeastern Universityn yliopistoa. Gaudette oli Freshman -vuotenaan 2015–2016 12 osumallaan joukkueen kolmanneksi paras maalintekijä. Hän ratkaisi NU:lle Hockey Eastin mestaruuden tehtyään joukkueen 5–4-voittomaalin Boston Collegea vastaan NCAA:n ssemifinaalissa. Sophomore -vuotenaan 2016–2017 Gaudette oli joukkueensa toiseksi paras maalintekijä ja kolmanneksi paras pistemies tehoilla 26+26=52. Hän sijoittui myös koko Hockey Eastin maalipörssissä toiseksi joukkuetoverinsa Zach Aston-Reesen jälkeen sekä jakoi pistepörssin neljännen sijan Notre Damen Anders Bjorkin ja Lowellin Joseph Gambardellan kanssa. Gaudette valittiin kauden päätteeksi sarjan kolmanteen tähdistökentälliseen.
Junior -vuotenaan 2017–2018 Gaudette nousi Northeasternin varakapteeniksi. Hän voitti tehoilla 30+30=60 koko NCAA:n piste- ja maalipörssin. Gaudette valittiin kauden päätteeksi Hockey Eastin vuoden pelaajaksi, palkittiin eniten ottelutähtiä keränneenä pelaajana Three Stars Awardilla sekä valittiin sarjan ensimmäiseen tähdistökentälliseen. Hänet palkittiin myös koko NCAA:n parhaana pelaajana Hobey Baker Awardilla.
Yliopistokautensa päätteeksi, maaliskuussa 2018 Gaudette teki kolmivuotisen tulokassopimuksen Vancouver Canucksin kanssa. Hän liittyi heti seuran NHL-joukkueen vahvuuteen. Gaudette teki NHL-debyyttinsä runkosarjan viidenneksi viimeisellä kierroksella 30. marraskuuta 2018 Edmonton Oilersia vastaan. Hän sai ottelussa jääaikaa 10.39 minuuttia. Gaudette pelasi kevään aikana NHL:ssä viisi runkosarjaottelua ilman tehopisteitä.
Lokakuussa 2020 Gaudette teki Canucksin kanssa yksivuotisen ja 950 000 dollarin arvoisen jatkosopimuksen.
Huhtikuussa 2021 Canucks kauppasi Gaudetten Chicago Blackhawksiin vaihdossa Matthew Highmoreen.
Heinäkuussa 2021 Gaudette solmi vuoden ja arvoltaan 997 500 dollarin jatkosopimuksen Blackhawksin kanssa.
Marraskuussa 2021 Senators asetti Gaudetten waiwers-listalle, josta Ottawa Senators poimi hänet joukkueeseensa.
Maajoukkueura
Gaudette pelasi alle 19-vuotiaiden World Junior A Challengessa vuonna 2014, jolloin hän voitti kultaa. Hän myös pelasi vuoden 2022 jääkiekon MM-kisoissa.
Muuta
Gaudetten pikkuveljet Brady ja Cam pelaavat NAHL-junioriliigan Northeast Generalsissa.
Regulus
Regulus, α Leonis, on Leijonan tähdistön päätähti ja taivaan 21. kirkkain tähti. Tähden nimi on latinaa, ja se tarkoittaa ’pientä kuningasta’, sillä Reguluksen uskottiin aiemmin hallitsevan taivaan tapahtumia. Tähden arabiankielinen nimi on Al Kalb Al Asad (Kabelaced), joka tulee arabian ’leijonan sydäntä’ tarkoittavasta sanasta القلب الأس (al-qalb[u] al-´asad). Nimi viittaa tähden sijaintiin kuviossa. Muita tähden latinankielisiä nimiä ovat Rex (’kuningas’) ja Cor Leonis (’leijonan sydän’ arabiankielisestä nimestä). Regulus sijaitsee vain noin puolen asteen päässä ekliptikasta, ja se peittyy usein Auringon tai Kuun taakse. Se koostuu kolmesta erikokoisesta pääsarjan tähdestä.
Regulus A on kolmoistähden komponenteista suurin ja ylivoimaisesti kirkkain. Se on nuori sininen pääsarjan tähti, jonka suuri pyörimisnopeus on aiheuttanut tähden voimakkaan litistymisen: sen läpimitta päiväntasaajalla on noin 32 prosenttia suurempi kuin navoilla. Tähden pyörimisaika on vain 15,9 tuntia. Lisäksi tähdellä on erittäin voimakas magneettikenttä. Regulus A:n iäksi on arvioitu noin 50 miljoonaa vuotta.
A-komponenttia kiertävät suhteellisen kaukana noin 4 200 AU:n päässä korkeintaan kerran 130 000 vuodessa Regulus B ja C. Regulus B on oranssinpunainen pääsarjan kääpiötähti, joka on jonkin verran Aurinkoa pienempi ja himmeämpi. C puolestaan on pääsarjan punainen alikääpiö, joka on huomattavasti Aurinkoa pienempi. Tähdet kiertävät toisiaan 98,9 AU:n etäisyydellä noin 2 000 vuoden jaksoissa. Kaksoistähtien mahdollisilta kiertolaisilta tarkasteltuna Regulus A näyttäisi kuusi kertaa täysikuuta kirkkaammalta sinertävältä tähdeltä.
Marc Anthony
Marc Anthony (oikealta nimeltään Marco Antonio Muñiz s. 16. syyskuuta 1968 New York, New York) on yhdysvaltalainen näyttelijä, Grammy-palkittu muusikko ja lauluntekijä. Anthony on kaikkien aikojen eniten levyjä myynyt salsa-artisti ja New York Magazinen listan mukaan hän on kymmenen vaikutusvaltaisimman newyorkilaisen joukossa.
Anthonyn debyyttialbumi When the Night Is Over, joka yhdisteli latinomusiikia ja hip-hopia, ilmestyi vuonna 1991. Albumin single "Ride on the Rhythm" nousi Billboard-tanssimusiikkilistan ensimmäiselle sijalle. Seuraavan albumin Otra Nota musiikki oli enemmän salsavaikutteista. Vuonna 1999 julkaistu albumi Contra la Corriente toi Anthonylle Grammy-palkinnon parhaasta latinomusiikkialbumista.
Marc Anthony on myös näytellyt useissa elokuvissa kuten Kostoisku (1996), Big Night - italialainen ilta (1996) ja Hakkerit (1995) sekä vuonna 1998 jakoi pääroolin Rubén Bladesin kanssa Paul Simonin Derek Walcottin libretoon säveltämässä Broadway-musikaalissa The Capeman. Vuonna 2007 Anthony esitti Héctor Lavoeta elokuvassa King of Salsa, jossa esiintyi myös hänen entinen vaimonsa Jennifer Lopez.
1800-luku
1800-luku oli vuosisata, johon kuuluivat vuodet 1800–1899. Sen ominaispiirteitä olivat Brittiläinen imperiumi ja voimakkaan teollistumisen aikakausi. 1800-luvulla yhteiskunnassa esiintyi paineita egalitarianismiin sekä yhä nopeampiin muutoksiin. Tämä huipentui lopulta vallankumouksiin ja muihin yhteiskunnallisiin levottomuuksiin. Vuosisadan aikana tehtiin lukuisia teknisiä ja tieteellisiä keksintöjä, muun muassa rautatie, puhelin, hehkulamppu, maaöljyn tislaus, evoluutioteoria ja energian säilymislaki.
Maailmanpolitiikka
1800-luvulle tultaessa eurooppalaiset olivat levittäytyneet jokaiseen maanosaan. Suurvaltoja olivat Yhdistynyt kuningaskunta, Espanja, Ranska, Preussi, Itävalta, Venäjä ja turkkilainen Osmanien valtakunta. Kiinan Qing-dynastia oli heikkenemässä ja Intia oli jakautunut pieniin kuningaskuntiin. Afrikan rannikolla oli eurooppalaisten siirtokuntia, mutta mantereen sisäosassa oli lukuisia itsenäisiä valtakuntia.
Napoleonin sodat
thumb|325px|Eurooppa vuonna 1812 Ranskan ollessa suurimmillaan thumb|325px|Eurooppa Wienin kongressin jälkeen 1815 Ranska oli käytännössä ollut sodassa naapurivaltioita vastaan Ranskan vallankumouksesta lähtien 1789. Niin sanotut Ranskan vallankumoussodat päättyivät vuonna 1802, joiden aikana Napoleon oli noussut Ranskan yksinvaltiaaksi. Napoleon uudisti Ranskan yhteiskuntaa ja armeijaa ja pyrki yhdistämään Euroopan valtansa alle. Vuonna 1803 Yhdistynyt kuningaskunta julisti sodan Ranskalle, mistä alkoi Napoleonin sodat.
Useat Euroopan maat liittoutuivat Yhdistyneen kuningaskunnan kanssa Napoleonia vastaan, mutta Napoleon oli alkuun menestyksellinen. Hän kukisti Itävallan ja Venäjän Austerlitzin taistelussa 1805 ja Preussi lyötiin Jenan taistelussa 1806. Venäjä kärsi toisen merkittävän tappion Friedlandin taistelussa 1807, minkä jälkeen Manner-Euroopan merkittävimmät valtiot olivat valmiita rauhaan.
Yhdistynyt kuningaskunta voitti Ranskan laivaston Trafalgarin taistelussa 1805, minkä vuoksi Napoleon ei voinut nousta maihin Britteinsaarille. Napoleon järjesteli Euroopan valtioita uudelleen liittäen alueita Ranskaan ja perustaen Ranskan alaisia nukkevaltioita. Britit puolestaan julistivat Napoleonin mannermaasulkemus-nimiseen kauppasaartoon Ranskan talouden heikentämiseksi. Pyhä saksalais-roomalainen keisarikunta lakkautettiin 1806, ettei Napoleon voisi julistautua Euroopan keisariksi.
Vuonna 1808 Ranskan liittolaisessa Espanjassa syttyi kapina, jota Yhdistynyt kuningaskunta tuki. Kapina päättyi pitkien taisteluiden jälkeen Napoleonin ensimmäiseen tappioon. Vuonna 1812 Napoleon kokosi kaikkien aikojen suurimman armeijan ja lähti valloittamaan Venäjää lopullisesti. Venäläiset käyttivät poltetun maan taktiikkaa ja vetäytyivät Napoleonin edeltä. Nälkiintynyt armeija joutui vetäytymään Venäjältä loppuvuodesta.
Venäjän sotaretken jälkeen eurooppalaiset valtiot muodostivat uuden liiton Napoleonia vastaan. Ranska kärsi murskatappion Leipzigin taistelussa 1813 ja lopulta Pariisi vallattiin 1814, Napoleon syrjäytettiin ja pakotettiin maanpakoon Elban saarelle Italian edustalle.
Napoleon palasi maanpaosta 1815 ja otti Ranskan armeijan komennon taas itselleen. Hänen lyhyttä valtaansa kutsutaan satapäiväiseksi keisarikunnaksi, sillä britit löivät hänet lopullisesti Waterloon taistelussa samana vuonna. Napoleon lähetettiin loppuelämäksi maanpakoon Saint Helenan saarelle Atlantille.
Napoleonin sotien jälkeen suurvallat kokoontuivat Wienin kongressiin keskustelemaan vallanjaosta.
Wienin kongressin jälkeinen aika
Wienin kongresissa suurvallat päättivät vastustaa valistusaatetta ja yhteiskunnallisia uudistuksia. Valtiot sopivat valtatasapainosta Euroopassa ja lupasivat tukea toisiaan mahdollisissa vallankumousyrityksissä.
Osmanien valtakunta alkoi heiketä 1800-luvulla. Kreikkalaiset nousivat kapinaan 1821 ja heidän itsenäistymistä tukivat Venäjä, Itävalta ja Yhdistynyt kuningaskunta. Kreikan vapaussota päättyi Kreikan itsenäistymiseen vuonna 1829. Sodan aikana syttyi myös Venäjän–Turkin sota, jonka päätyttyä osmanien alainen Serbia sai autonomian.
Brittiläinen imperiumi kasvoi eri puolilla maailmaa. Napoleonin sotien jälkeen Yhdistyneen kuningaskunnan valtaan tulivat Trinidad, Ceylon, Tobago, Mauritius, Saint Lucia ja Malta. Singapore liitettiin imperiumiin 1819. Uudesta-Seelannista tuli Britannian siirtomaa 1840. Voittoisa ensimmäinen oopiumisota Kiinaa vastaan 1839–1842 avasi kiinalaiset satamat brittien kauppalaivoille.
Länsi-Afrikassa islaminuskoiset fulbet olivat vähitelleen vallanneet alueita muilta kansoilta. Fulbejen vuosikymmeniä kestänyt jihad muutti alueen valtarakenteet ja monet vanhat valtakunnat hävisivät. Fulbevaltioiden laajeneminen pysähtyi siirtomaavaltojen laajenemiseen.
Vuosisadan jälkipuoliskon vallankumoukset
Vuotta 1848 on kutsuttu Euroopan hulluksi vuodeksi. Useissa maissa syttyi mielenosoituksia, kansannousuja ja kapinoita, joissa vastustettiin hallitsijoiden absoluuttista valtaa.
Krimin sota oli yksi harvoista Napoleonin sotien jälkeisistä suurvaltojen välisistä sodista Euroopassa 1800-luvulla. Osmanien valtakunta nähtiin "Euroopan sairaana miehenä", heikkenevänä valtiona, jonka romahtaminen uhkasi Euroopan valtatasapainoa. Venäjä miehitti Osmanien valtakunnan vasallit Valakian ja Moldavian vuonna 1853, mistä syttyi sota. Ranska ja Yhdistynyt kuningaskunta tukivat Osmanien valtakuntaa ja sodan painopisteeksi tuli Krimin niemimaa. Sota päättyi vuonna 1856 vailla suurempia seurauksia.
Yhdysvallat oli syvästi jakautunut valtio. Syvin jako oli teollistuneen pohjoisen ja orjatyövoimasta riippuvaisen maatalousvoittoisen etelän välillä. Maan politiikka kärjistyi sisällissotaan vuosina 1861–1863, joissa pohjoisen Unioni voitti etelän Konfederaation.
Japanissa tapahtui Meiji-restauraatio vuonna 1868, jossa entinen keisari syrjäytettiin ja maan feodaalijärjestelmä lakkautettiin. Japani alkoi modernisoitua nopeasti.
Hullu vuosi nostatti kansallisaatetta italialaisten ja saksalaisten keskuudessa. Italia ja Saksa olivat jakautuneita useisiin pieniin valtioihin Italian yhdistyminen tapahtui Sardinian kuningaskunnan vallatessa alueen valtion kerrallaan. Itävaltalaiset ajettiin pois maasta ja Italian kuningaskunta perustettiin 1870. Saksalaisvaltiot muodostivat löyhän Saksan liiton jo vuonna 1815. Preussin ja Itävallan kilpailu johtoasemasta johti Preussin–Itävallan sotaan vuonna 1866, jonka Preussi voitti ja muodosti tiiviimmän Pohjois-Saksan liiton. Ranska koki Preussin uhaksi ja julisti maalle sodan. Saksan–Ranskan sota päättyi Ranskan tappioon ja yhdistyneen Saksan keisarikunnan perustamiseen vuonna 1871.
Kiinan Qing-dynastian heikkeneminen näkyi kahtena suurena kapinana. Taiping-kapina 1850–1864 ja boksarikapina 1899–1901 miltei kaatoivat Qing-dynastian.
Suurvaltojen valtataistelu palasi Eurooppaan 1800-luvun lopulla. Itävalta-Unkari ja Venäjä tukivat balkanilaisia kansoja itsenäisyyskamppailuissa tarkoituksenaan lisätä vaikutusvaltaansa alueella. Turkin sodassa 1877–1878 Romania, Serbia ja Montenegro saivat Venäjän tuella itsenäisyyden.
Kolonisaatio
Eurooppalaiset valtiot kiinnostuivat vuosisadan loppupuolella Afrikasta. Kilpailu siirtomaista johti valtioiden välien huonontumiseen, minkä vuoksi vuonna 1884 järjestettiin Berliinin konferenssi. Valtiot sopivat Afrikan jaosta ja ainoastaan Liberia ja Etiopia jäivät siirtomaavallan ulkopuolelle.
Venäjän ja Yhdistyneen kuningaskunnan kilpailu Keski-Aasian hallinnasta sai nimen suuri peli. Venäjä liitti itseensä Kaukasian ja Keski-Aasian ja kohtasi britit Afganistanissa ja Persiassa, joissa käytiin valtataistelua.
Aasiassa Kiina joutui luovuttamaan satamakaupunkejaan länsimaille toisen oopiumisodan jälkeen 1856–1860. Ranska valloitti Kaakkois-Aasian kuningaskunnat ja Alankomaat otti haltuunsa Indonesian.
Intiassa syttyi vuonna 1857 valtava sepoykapina brittien siirtomaahallintoa vastaan. Kapina kukistettiin, alueen vanhat ruhtinaskunnat lakkautettiin ja alue otettiin Itä-Intian kauppakomppanialta hallusta suoraan Yhdistyneen kuningaskunnan kruununsiirtomaaksi. Myöhemmin britit valloittivat myös viereiset Burman ja Belutšistanin. Kanadasta muodostettiin brittiläinen dominio 1867 ja siihen liitettiin Brittiläinen Kolumbia ja Luoteisterritoriot.
Japani ja Yhdysvallat liittyivät mukaan kilpailuun siirtomaista 1800-luvun lopulla. Japani valloitti Kiinan–Japanin sodassa 1894–1895 Korean ja Formosan. Yhdysvallat sai Espanjan–Yhdysvaltain sodassa 1898 Filippiinit, Guamin ja Puerto Ricon.
Merkittäviä henkilöitä
thumb|200px|[[Napoleon I]] thumb|200px|Kuningatar [[Viktoria (Iso-Britannia)|Viktoria]]
Yhteiskuntatieteilijöitä
thumb|200px|[[Karl Marx, taloustieteilijä ja filosofi]]
Tutkijoita
thumb|251x251px|[[Florence Nightingale, sairaanhoidon uranuurtaja ja tilastotieteilijä]]
Keksintöjä
thumb|200px|Puhelinkone vuodelta 1896
Michael Reaves
James Michael Reaves (14. syyskuuta 1950 San Bernardino, Kalifornia, Yhdysvallat – 20. maaliskuuta 2023 ) oli yhdysvaltalainen kirjailija ja televisiokäsikirjoittaja, joka sai Annie-ehdokkuuden vuonna 1995 animaatiosarjasta Gargoyles. Uransa aikana Reaves oli 1970-luvulta lähtien mukana käsikirjoittamassa suosittuja animaatiosarjoja, kuten Smurffit, He-Man, Droidit, The Transformers, Turtles – mutanttikilpikonnat ja Batman. Reaves kirjoitti myös monia Star Warsin maailmaan sijoittuvia kirjoja, joista Darth Maul - varjojen metsästäjä on julkaistu myös suomeksi.
Simerock
Historia
Simerock sai alkunsa Rovaniemen Kolpeneentiellä 2002, jolloin talkootoiminnalla järjestettiin ilmaiset festivaalit Sime Yliaskan mummolan takapihalle rakennettuun festivaalitelttaan 25 asteen pakkasessa. Esiintyjäkaartiin tuolloin kuuluivat mm. Sub Humanus, Sirkuslinnut, Yhteiskunnan Ystävät?, Paha Olo, Sethery ja päätähtenä Apulanta. Ilmainen tapahtuma keräsi paikalle ihmisiä jopa toista tuhatta. Poliisi päättikin turvallisuuden nimissä keskeyttää "epämääräiset" bileet jo alkuunsa.
Seuraavaksi järjestettiin Simerock 2003 Ounaspalviljongilla marraskuisena viikonloppuna. Tuolloin festivaalit saivat ennätysyleisönsä, kauimmaisten vieraiden saapuessa aina Helsingistä ja Savonlinnasta saakka.
Muutaman vuoden tauon jälkeen Simerock 2007 järjestettiin 6.-8.7.2007 entistä suuremmalla alueella, Napapiirin Pajakylän näyttelyalueella ja kattavammalla esiintyjäkaartilla. Tuolloin tapahtuma keräsi noin 24 000 kävijää eri puolilta Suomea. Vuonna 2008 Simerock rikkoi kävijämääräennätyksensä kun festivaalilla vieraili 27 000 kävijää ympäri Suomen.
Vuoden 2008 kävijäennätyksestä huolimatta Simerockin järjestämiseksi perustettu, Sime Yliaskan, Juhani Merimaan, Mr. Lordin ja Toni Virhiän Arctic Festivals haettiin konkurssiin keväällä 2009, yhtiölle jäi maksamattomia velkoja noin 160 000 euron edestä ympäri Suomen.
Vuonna 2010 järjestettiin Simerock – ihmiskauppa ihmiskauppaa vastaan -hyväntekeväisyyshuutokauppa, jonka tuotto lahjoitettiin lyhentämättömänä Unicefille.
Vuonna 2012 Sime Yliaska joutui syytteeseen törkeästä velallisen epärehellisyydestä. Syyttäjän mukaan hän nosti festivaalit järjestäneen Arctic Festivalsin kassasta omalla päätöksellään 70 000€, vaikka tiesi yrityksen ajautuvan konkurssiin. Yliaska toimi kyseisen yrityksen toimitusjohtajana ja hallituksen ainoana jäsenenä. Käräjäoikeus tuomitsi Yliaskan 8 kuukaudeksi ehdolliseen vankeuteen törkeästä velallisen epärehellisyydestä.
Vuonna 2012 Simerock järjestettiin ensimmäisen kerran elokuussa. Järjestäjänä jatkoi edelleen Sime Yliaska. Festivaalilla vieraili kahden päivän aikana yhteensä 10 800 kävijää.
Vuonna 2012 järjestettiin hyväntekeväisyyshuutokauppa, jossa myytiin Simerockin esiintyjien keikoilla käyttämät hikipyyhkeet nimikirjoituksilla varustettuna. Tuotot luovutettiin lyhentämättömänä Rovaniemen alueella toimivan Balanssi ry:n hyväksi.
Vuonna 2020 Festivaalia ei pidetty koronaviruspandemian vuoksi.
2020
Festivaalia ei pidetty koronaviruspandemian vuoksi.
2018
Haloo Helsinki!, SANNI, Apulanta, JVG, Kaija Koo, Pikku G, Evelina, Reino Nordin, Lauri Tähkä, Isac Elliot, Arttu Wiskari, Simerock roast vol.2 (Matti Nykänen, Bile-Dani, Sampo Kaulanen ja Kauppiaan rouva), Pyhimys, Nelli Matula, Aleksanteri Hakaniemi, Cledos, Lukas Leon, Mäkki&Hesaäijä, Slim Mill, Roni Back, Miklu, Jaakko Parkkali, Sairas T&Julma H, Og Ulla-Maija, Ed Caspian, DJ Litchi (RUS), Eva Adamson, Kerttu Rissanen, MMSP, SANA, Timanttei Clique, The Second Level, Tim Gartz (SWE), Temptation Island (Markus, Arttu, Toni, Erika, Pauliina, Jonne, Jennika, Iiro, Wallu)
2017
JVG, Antti Tuisku, Haloo HelsinkI!, Robin, SANNI, Juha Tapio, Teflon Brothers, Mikael Gabriel, Pete Parkkonen, Sini Yasemin, Arttu Lindeman, Lucas, Nikke Ankara, Ellinoora, Evelina, Aleksanteri Hakaniemi, Nelli Matula, Gasellit, Hesa-Äijä, Janne Orden, Gabriel Lion, Captain Jack, Daze, E-rotic, Konala Productions Live, Tuuli, Titta, Vesala, Aivovuoto, Eevil Stöö, Tippa T, Stepa, Gettomasa, The Second Level, Alora&Senii, DJ Kushmoney, Laineen Kasperi, Tre Funk III, Christy Million, Rony Rex, Sofis Sida
2015
Elastinen, Haloo Helsinki!, Yö, Robin, Antti Tuisku, Mikael Gabriel, Kasmir, Nikke Ankara & Eveliina, Arttu Wiskari, Pertti Kurikan Nimipäivät, Rähinä Special (Uniikki, Brädi, Spekti), Teflon Brothers, Aurora, Aivovuoto, DJ Kridlokk, Tuuttimörkö, Stepa, Hannibal, DJ Luoma, Wyd&Xvar, Jeremy Folderol, Alex Mattson & Matt Mandala, Sensei, Pää-äijät, Simerock Comedy Club (Riku Sottinen, Jape Grönroos ja Antti Haapala), Simerock Talent Finalistit
2014
Haloo Helsinki!, JVG, Kaija Koo, Mikael Gabriel, Stig, Juha Tapio, Duudsonit Sirkus, Jeremy Folderol, Uniikki, Justimus, Suvi Teräsniska, Brädi, Jukka Poika, Ismo Leikola Band, Matti feat. Roinatan, Raaka-aine, Raappana, Hannibal & Musta moottori, Stepa & Are, Rauhatäti, Tiisu, DJ Luoma, Mc Mika ja Arktiset Kuviot, Flesh Roxon, Philadelphia Dynamite, Janne Orden, Alex Mattson, DJ HAnnuS, Lume, New Media, No Swaps, R3bels
2013
PMMP, Cheek, Antti Tuisku, Jonne Aaron, Katri Helena, Dingo, Los Bastardos Finlandeses, JVG, Justimus, Nost3 & Protro, Petri Nygård, Eevil Stöö & DJ Kridlokk, Mäk Gälis, Saturday Night Rock Fight, Turmion Kätilöt, HelsINK, Pelle Miljoona, We Live In a Ghost Town, With The Tides, Talonpoika Lalli, Ensio, Reindeer Kalashnikov, Pearlshape, Oskari Heikkinen & Arktinen Voodoo, Jusu Lounela
2012
Lordi & Rock 'n' Rollo -kuoro, PMMP, Petri Nygård, Jukka Poika & Bommitommi, Stam1na, Klamydia, Slavetrade, Enochian Crescent, Robin, Fintelligens, Martti Servo & Napander, Syöveri, Stepa, Hannibal & Joku Roti Mafia, Dreadicide, Yhteiskunnan Ystävät?, Stalingrad Cowgirls, Stig, Raappana
2010
Michael Monroe, Anna Puu, Stam1na, Jenni Vartiainen, Herra Ylppö & Ihmiset, Negative, Egotrippi, Turmion Kätilöt, Chisu, Tarot, Dingo, Petri Nygård, Reckless Love, Samuli Putro, Uniklubi ja Romantiikan rippeet, Stalingrad Cowgirls, Hannibal & Joku Roti Mafia, Francine, Doom Unit, Sotajumala, Stepa, Ville Leinonen & Majakan Soittokunta, Enochian Crescent, Sonata Arctica, Elias Hämäläinen, Pyhät Tepot, XS, Ihmispesuri, Matti Nykänen
2009
Absoluuttinen Nollapiste, Alamaailma, Alavala, Anna Abreu, Asa, CMX, Crushing Circle, Deathchain, Egotrippi, Fat Widow, Happoradio, Iiris, Irina, I Walk The Line, Jytäjyrsijät, Järjestyshäiriö, Klamydia, Kotiteollisuus, Kroisos, Maija Vilkkumaa, Maj Karma, Martti Servo & Napander, Mokoma, Hannibal & Soppa ja Pahat Viinit, Paula Koivuniemi, Pete Parkkonen, Petra, PMMP, Pojat, Profane Omen, Samae Koskinen & Hänen Taikabändinsä, Siscott, Stam1na, Stepa, The Over Attacks, Turmion Kätilöt, Uniklubi, White Flame, Öppnas Här
2008
Tracedawn, Downstairs, The Giant Leap, Hanoi Rocks, Inis, Ismo Alanko Teholla, Klamydia, Kotiteollisuus, Pahat Viinit, Roctum, Stonestorm, Takorauta, Turmion Kätilöt, Uniklubi, Absoluuttinen Nollapiste, Amorphis, Anna Abreu, Apulanta, Bleak, Heartburn, Bloodline, Kôzâks Of Metallishtân, Absessi, Marisha, Negative, P.O.B. (NOR), Potra, Slap Betty!, Stalingrad Cowgirls, Terveet Kädet, Stam1na, Stella, The 69 Eyes, Amoc, Kerho, Brightboy, Diablo, Jippu, Jukka Poika & Tiskipekka, Katri Ylander, Malice in Wonderland (NOR), Pelle Miljoona Unabomber, Sara, Sonata Arctica, Stepa, Sturm und Drang, Paha Olo
2007
Absessi, Absoluuttinen Nollapiste, April, Apulanta, Ari Koivunen, Black Ovula, Bleak, Bloodpit, Brian Johnson Big Band Plays AC/DC, Brother Firetribe, Callisto, Cherokee, CMX, Dame, Damn Seagulls, Dead by Gun, Deathchain, Diablo, Dingo, Disco Ensemble, Elinvoima, Fumble, Guerra Norte, Hannibal & Soppa, Hanoi Rocks, Hra Apatia, I Walk The Line, Inis, Jann Wilde & Rose Avenue, Jonna Tervomaa, Klamydia, Kotoisat Sävyt, Lauri Tähkä & Elonkerjuu, Lapko, Maija Vilkkumaa, Maple Cross, Martti Servo & Napander, Mind of Doll, Mokoma, Naiv, Negative, NSP (Roitown INK ja Korpilaki), PMMP, Poisonblack, Profane Omen, Remu & Hurriganes, Rubik, Stalingrad Cowgirls, Stam1na, Sunrise Avenue, Swallow the Sun, Tarot, Tiktak, Uniklubi, Viikate, DJ zanta, San Mejor, Trancepunk, Unik, Bates, DJ Billow, MZA, DJ Albert, Psydog, Peak, Pitch, Tapp, Ness
Dryvjaty
Dryvjaty on järvi Valko-Venäjällä, Vitsebskin alueella. Sen pinta-ala on 36 km2 ja suurin syvyys 12 m.
Se on yksi Braslaun järvien kansallispuiston suurimmista järvistä.
Alupka
Alupka on pieni kaupunki Mustanmeren rannalla Jaltan kunnassa Krimillä Ukrainassa. Alupka sijaitsee Ai-Petri-vuoren juurella ja kaupunki on nykyään turistien suosima alue. Alupkan nimi juontaa juurensa kreikankielisestä kettua tarkoittavasta termistä.
Alupkassa sijaitsee Vorontsovin palatsi, joka saatiin valmiiksi vuonna 1848. Alun perin palatsi rakennettiin yksityisasumukseksi, mutta nykyään se on suosittu turistikohde.
Tirreno–Adriatico 2018
Tirreno–Adriatico 2018 oli järjestyksessään 53. maantiepyöräilyn Tirreno–Adriatico-kilpailu. Kilpailu alkoi joukkueaika-ajolla Camaioressa 7. maaliskuuta ja päättyi henkilökohtaiseen aika-ajoon San Benedetto del Trontossa 13. maaliskuuta 2018. Kokonaiskilpailun voitti Team Sky-tallin Michał Kwiatkowski.
Harkovan polytekninen instituutti
Harkovan polytekninen instituutti on Ukrainan Harkovassa sijaitseva kansallinen tekninen yliopisto.
Harkovan polytekninen instituutti on perustettu sen itsensä antaman tiedon mukaan vuonna 1885. Historiansa aikana instituutti on ollut muodostamassa kuutta muuta ylemmän korkeakouluopetuksen opinahjoa Ukrainassa.
Tekninen yliopisto kuuluu maan arvostetuimpiin korkeakouluihin. Päätoimisesti voi opiskella 19 tiedekunnassa 95 eri erikoistumisalaa ja 69 alaa voi opiskella etäopiskeluna ("kirjeenvaihto-opiskelijana"). Yliopistoon kuuluu 92 eri laitosta, joista yli 60:llä voi suorittaa loppututkinnon. Opiskelijoita on yhteensä yli 25 000. Opiskelijoista noin 1 300 tulee ulkomailta (30 eri maasta). Väitöskirjatyöhön tähtää runsas 400 jatko-opiskelijaa. Opetus- ja tutkimushenkilökuntaa on noin 1 700 henkeä, joista noin 150:lla on dosenttitason koulutus, mukana on pari-kolmekymmentä kansallisen tiedeakatemian tai soveltavien alojen akateemikkoa. Opetusta annetaan Harkovan lisäksi neljällä muulla paikkakunnalla. Yliopistoon kuuluu myös sotakorkeakoulutyyppisesti toimiva laitos, josta voi valmistua 11 eri pääaineessa sopimuspohjaisesti upseeriksi. Yliopistoon kuuluu ionosfääritutkimuksen instituutti ja observatorio.
Harkovan polyteknisellä instituutilla on autonomisen tiedeyliopiston asema Ukrainssa. Vuonna 2013 suoritetussa ukrainalaisten yliopistojen vertailussa Harkovan polytekninen instituutti pisteytettiin Ukrainan kuudenneksi parhaaksi yliopistoksi.
Lev Landau, joka sai vuoden 1962 Nobelin fysiikanpalkinnon kehittämästään kondensoidun aineen (kuten nestemäisen heliumin) teoriasta, teki keskeisen osan tutkimustyöstään Harkovassa, Harkovan polyteknisessä instituutissa ja Harkovan yliopistossa.
Jon Sudbø
Jon Sudbø (s. 3. toukokuuta 1961) on entinen norjalainen lääkäri ja hammaslääkäri, joka paljastettiin kattavasta tutkimusvilpistä tammikuussa 2006. Vilpin paljastuessa hän oli Oslon Radiumhospitalet-sairaalan ylilääkäri ja Oslon yliopiston apulaisprofessori. Hänen tapauksestaan uutisoitiin laajasti kansainvälisissä medioissa ja tutkimuskomissio tarkasti hänen tuotantonsa. Komissio totesi valtaosan hänen tutkimustyöstään epäkelvoksi ja suositteli hänen tohtoritutkintonsa peruuttamista, mikä tapahtui 19. joulukuuta 2006. 21. marraskuuta 2006 hänen hammaslääkärioikeutensa oli myös peruttu.
FDA-raportti 2004
Keväällä 2004 Norjan lehdistö uutisoi Sudbøn saaneen 70 miljoonaa kruunua uuteen tutkimushankkeeseen - hanke oli kuitenkin amerikkalaisvetoinen, josta Sudbøn osuus on 2,5 miljoonaa. 16. helmikuuta 2005 ryhmä raportoi Yhdysvalloissa FDA:lle, että aivan tavalliset kipulääkkeet, kuten Ibux ja Naproxen, kasvattavat sydän- ja verisuonitautiriskiä. Vaikka lääkkeitä on käytetty jopa näiden tautien ehkäisyyn pitkään, kukaan ei epäillyt tuloksia. Sudbø ja tutkimusryhmä väitti myös, että näiden lääkkeiden käyttö laskee suuontelosyövän riskiä, mutta kuolleisuus ei kuitenkaan laske - sydän- ja verisuonitautien kuolleisuus nousisi vastaavassa suhteessa kuin syöpäkuolleisuus laskisi. Sudbø oli tuottanut tutkimusdatan itse, muu ryhmä oli tulkinnut hänen tuottamaansa dataa asiasta tietämättä. Tulokset herättivät paljon keskustelua maailmalla, eri maiden lääkeviranomaiset ilmaisivat huolensa siihen asti paljon käytettyjen lääkkeiden nyt "havaituista" sivuvaikutuksista.
Huipputason julkaisuja
Maaliskuussa 2005 Sudbøn ryhmä julkaisi artikkelin Journal of Clinical Oncology -lehdessä koskien suuontelosyövän ennustettavuutta paljon tupakoivien ihmisten keskuudessa. Jälleen kerran hän tuotti osan "tutkimusdataa" itse. Lokakuussa Sudbøn ryhmä julkaisi lopulta artikkelin Lancet-lehdessä, lääketieteen arvostetuimpiin kuuluvassa julkaisussa. Artikkelia kohtaan suunnattiin kuitenkin epäilyjä sekä julkaisemisajankohdan alla että sen jälkeen. Amerikan syöpäyhdistyksen varapresidentti Michael Thun korosti, että osaa tutkimuksen yksityiskohdista ei pystytä toistamaan, minkä lisäksi hän väitti johtopäätöksiä liioitelluksi. Thun ei halunnut kirjoittaa artikkeliin johdantoa ilman lisämuutoksia ja vetäytyi. Artikkeli julkaistiin ilman toisen tutkijan kirjoittamaa johdantoa, koska kuitenkin kaksi muuta ulkopuolista tarkastajaa oli suosittanut julkaisemista. Tapaus oli suuri hetki norjalaiselle tutkimukselle. Thunkaan ei kuitenkaan epäillyt tutkimusvilppiä. Sudbø sai yhä enemmän julkisuutta norjalaisissa medioissa. Iso joukko potilaita ilmaisi huolensa kipulääkkeiden käytöstä.
Kansanterveysinstituutti kiinnostuu
Joulun tienoilla Camilla Stoltenberg Norjan kansanterveysinstituutista tutustui artikkeliin ja reagoi siinä kuvattuun dataan. Hän havaitsi suuria ajoitusvirheitä artikkelin kuvatussa datapohjassa. Muun muassa vuosina 1975–1995 käytetyksi väitetty kansallinen reseptirekisteri oli perustettu vasta 2004. Hän näytti artikkelia myös muille kollegoilleen, jotka totesivat myös väitetyt datalähteet omituisiksi. Kansanterveysinstituutti otti yhteyttä useisiin asiantuntijoihin.
Tarkastusprosessi alkaa 2006
Eräs heistä, professori Lars Vatten NTNU:sta, havaitsi artikkelin välittömästi vilpiksi ja lähetti Sudbølle sähköpostin kysyen hänen käyttämistään metodeista. Hän otti myös yhteyttä professori Erlend Smelandiin Radiumhospitaletiin, joka käynnisti sisäisen tutkimusprosessin. Sudbø kertoi, ettei muistanut kaikkia yksityiskohtia keräämästään datasta. 10. tammikuuta Sudbø kutsuttiin kokoukseen Kreftregisteretiin, jossa Vatten uudisti kysymyksensä, saamatta edelleenkään hyviä vastauksia. Iltapäivällä rekisteriin toimitettiin Lancet-julkaisuissa käytetty datatiedosto. Kreftregisteret ei löytänyt kyseisiä henkilöitä omista tietokannoistaan - lähes kenelläkään Norjassa ei ollut kyseisiä sosiaaliturvatunnuksia saati syöpädiagnooseja, jotka olisivat yhtenäisiä Sudbøn datatiedoston kanssa. Lancet-huijauksen paljastuttua myös muu Sudbøn tuotanto asetettiin kyseenalaiseksi ja Sudbø tunnusti myös viimeisimmät artikkelinsa New England Journal of Medicinessa ja Journal of Clinical Oncologyssa huijauksiksi. Hän sanoi toimineensa yksin, vaikuttimenaan tieteellinen kunnianhimo. Tarkastuskomitea nimettiin hänen koko tutkimustuotantonsa läpikäymiseksi. Sudbøn koko tuotannon keväällä 2006 tarkastanutta komiteaa johti Karoliinisen instituutin professori Anders Ekbom.
Systemaattinen dataväärentäjä
Kesäkuussa 2006 todettiin Sudbøn väärentäneen systemaattisesti dataa 1990-luvulta lähtien ja 30 hänen julkaisuaan vedettiin takaisin. Hänen lääkärioikeutensa peruttiin loppuvuodesta 2006.
Tapauksen jälkeen
Sudbøn tapaus yhdessä muiden viime vuosina julkitulleiden ohella herätti runsaasti keskustelua alan tiedeyhteisössä julkaisujen tarkastuskäytäntöjen tarkistamiseksi. Sudbøn odotettiin myös kohtaavan miljoonaluokan korvausvaatimuksia tuotettuaan epäkelpoa tutkimusta julkisella rahoituksella. Sudbøn kanssa yhdessä oli julkaissut myös Helsingin yliopistollisen keskussairaalan syöpätutkija, dosentti Ari Ristimäki. Poisvedetyn Lancet-artikkelin lisäksi hänellä oli kaksi muutakin yhteisjulkaisua Sudbøn kanssa, jotka hän on myös poistanut ansioluettelostaan. Lancet-yhteisjulkaisuun Ristimäki kertoi tulleensa pyydetyksi ryhmän amerikkalaisten yhteistyökumppanien taholta mukaan prosessin loppuvaiheessa, jolloin Sudbø oli jo tekonsa tehnyt.
Kesäkuussa 2007 uutisoitiin Sudbøn hakeneen työtä hammaslääkärinä Selfjordissa Telemarkissa, jossa on suuri hammaslääkäripula. Hän sai oikeutensa harjoittaa hammaslääkärintointa rajoitetusti takaisin - oikeutta tehdä tutkimusta ei ole. Sudbøn on myös toimittava aina toisen hammaslääkärin alaisuudessa, jonka on raportoitava hänen toiminnastaan Helsetilsynetille tasaisin väliajoin. Sudbø oli ainut hakija virkaan.
Nürnbergin mestarilaulajat
Nürnbergin mestarilaulajat (saks. Die Meistersinger von Nürnberg) on Richard Wagnerin kolminäytöksinen ooppera. Ooppera on myös pisin jatkuvasti esitetty ooppera.
Oopperan synty
Mestarilaulajat olivat 1400- ja 1500-luvun Saksassa eläneitä laulun harrastajia. Heillä oli tapana muodostaa kaupunkeihin erityisiä mestarilaulajien kiltoja, joissa määriteltiin "oikeaoppisen" laulun säännöt. Suurin osa mestarilaulajista oli käsityöläisammatin harjoittajia, mutta joukkoon saattoi kuulua myös pappeja, opettajia ja oikeusoppineita. Nürnbergiläistä Hans Sachsia (1494–1567) pidetään Saksassa kaikkien aikojen suurimpana mestarilaulajana.
Wagner suunnitteli mestarilaulaja-aiheista oopperaa jo 1840-luvulla. Varsinaiseen työhön hän ryhtyi kuitenkin vasta 1860-luvulla: libretto valmistui vuosina 1861–1862, ja musiikin hän sävelsi vuosina 1862–66.
Nürnbergin mestarilaulajat on koomisuudestaan huolimatta erittäin vahva kulttuuripoliittinen kannanotto. Oopperan sankari Walther haluaa uudistaa lauluperinteitä, mutta saa tyrmäävän vastaanoton ahdasmielisiltä ja typeriltä kriitikoilta. Lopulta kuitenkin Saksan kansa asettuu Waltherin tueksi ja kriitikot joutuvat häpeään. (Jos nimen ”Walther” tilalle vaihtaa nimen ”Wagner”, oivaltaa lukija tämän oopperan tarkoituksen säveltäjän toivomalla tavalla.)
Musiikki
Nürnbergin mestarilaulajat on Wagnerin ainoa koominen ooppera. Sen esittäminen kestää noin neljä ja puoli tuntia (väliaikojen kanssa enemmän).
Oopperan mahtipontista alkusoittoa esitetään usein konserteissa, oopperasta irrallaan.
Synopsis
Nuori ritari Walther von Stolzing rakastuu kultaseppä Pognerin tyttäreen Evaan. Evaa ei kuitenkaan saa vaimokseen, jollei ole erinomainen laulaja. Itse asiassa pitää olla niin erinomainen laulaja, että tulee hyväksytyksi mestarilaulajien kiltaan. Lisäksi on voitettava mestarilaulajien järjestämä vuotuinen laulukilpailu.
Walther ottaa haasteen vastaan ja hakee mestarilaulajien killan jäsenyyttä. Pääsykokeessa Walther laulaa hyvin, mutta laulun tyyli ei noudata mestarilaulajien perinteitä. Kun laulun arvostelijana on ahdasmielinen kaupunginkirjuri Beckmesser, Walther hylätään. Beckmesser ei edes ole puolueeton, sillä hänkin haluaa voittaa laulukilpailun saadakseen Evan vaimokseen.
Waltherin mahdollisuudet saada Eva näyttävät huonoilta, mutta onneksi hän on ehtinyt tehdä laulullaan vaikutuksen mestarilaulajien johtajaan Hans Sachsiin. Walter vierailee Sachsin luona, joka lupaa järjestää Waltherille mahdollisuuden osallistua kilpailuun. Lisäksi Sachs kannustaa Waltheria pitämään kiinni omasta perinteitä uudistavasta laulutyylistään. Walther innostuu ja säveltää saman tien todellisen ”modernin” mestariteoksen, jonka nuotit jäävät toistaiseksi Sachsin haltuun.
Beckmesser vierailee Sachsin luona, näkee Waltherin säveltämän laulun nuotit ja luulee niitä Sachsin säveltämiksi. Beckmesser ajattelee, että jos hän laulaa maineikkaan Sachsin säveltämän laulun, hän ei voi hävitä. Niinpä hän pyytää Sachsilta lupaa laulun esittämiseen kilpailussa ja Sachs suostuu.
Kansa kokoontuu seuraamaan laulukilpailua. Tunnelma on ensin riehakas, sitten vakavan juhlallinen. Beckmesser on ensimmäinen kilpailija. Hänellä on ollut suuria vaikeuksia saada tuntumaa esittämäänsä lauluun, joka poikkeaa tyyliltään kaikista Sachsin aiemmista lauluista. Hän kun ei edelleenkään tiedä, että oikea säveltäjä on modernisti Walther. Beckmesser laulaa siis täysin nuotin vierestä ja tulee julkisesti nöyryytetyksi.
Sitten on Waltherin vuoro. Hän esittää saman laulun kuin Beckmesser, ja hänen tulkintansa on niin kaunis, että hänet julistetaan kilpailun voittajaksi. Walther saa Evan. Ooppera päättyy kansallismielisissä tunnelmissa, kun kuoro kehottaa Saksan kansaa kunnioittamaan saksalaista taidetta ja saksalaisia taiteilijoita: ”Ehrt eure deutschen Meister, dann bannt ihr gute Geister.”
Charlotte Söderström
Charlotte Söderström (s. 1977) on ruotsalainen H&M-vaatekauppaketjun osaomistaja. Peritty varallisuus on nostanut hänet miljardööriksi.
Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 1,6 miljardia dollaria. Hänen edesmennyt isoisänsä Erling Persson (1917–2002) perusti vaateyritys Hennes & Mauritzin (H&M) vuonna 1947. Perustajan poika Stefan Persson (s. 1947), joka Charlotte Söderströmin isä, oli maaliskuussa 2018 Ruotsin rikkain ihminen ja toimi tuolloin H&M:n hallituksen puheenjohtajana. Söderströmin veli Karl-Johan Persson (s. 1975) toimi H&M:n toimitusjohtajana. Hän sekä toinen veli Tom Persson (s. 1985) ovat perineet Söderströmin tavoin osuuden pörssiyhtiö H&M:sta ja ovat dollarimiljardöörejä.
Charlotte Söderström työskentelee H&M:n sponsorointitoiminnan parissa, erityisesti hevosurheiluun liittyen. Lisäksi hänellä on maatila ja hevossiittola. Hänen omistamiinsa huippuhevosiin lukeutuu muun muassa H&M All in, jolla ruotsalaisratsastaja Peder Fredricson voitti esteratsastuksen olympiahopeaa kesäolympialaisissa 2016, ja jolla voitettiin EM-kultaa vuonna 2017. Söderström on toiminut hyväntekeväissäätiö Erling-Persson Family Foundationin hallituksessa. Hän on naimisissa ja hänellä on kolme lasta.
Seppo Hakala
Seppo Hakala (9. elokuuta 1942 – 15. maaliskuuta 1991) oli suomalainen iskelmälaulaja ja basisti, joka vaikutti myös Purema-yhtyeessä. Hän oli myös yksi Pori Jazz -festivaalin perustajista.
Ura
Hakala teki ensimmäiset levytyksensä PSO-levy-yhtiölle tammikuussa 1961. Ensisinglellä julkaistiin käännösversio Elvis Presleyn hitistä Wooden Heart (suom. Puusydän) sekä myöhemmin ikivihreäksi, joskaan ei Hakalan tulkintana, noussut käännös The Brothers Four -yhtyeen kappaleesta Green Fields (suom. Vihreät niityt). Puusydämestä tuli varsin suosittu. Ensilevytyksen jälkeen Hakala levytti vielä neljä singleä. Näistä muita suositummaksi nousi käännöskappale Sydämeni jäi Sorrentoon.
Seppo Hakala oli yksi 1970-luvun puolivälissä perustetun Purema-yhtyeen perustajajäseniä. Hän oli mukana yhtyeessä vuoteen 1983 saakka, jolloin Hakala halvaantui. Seppo Hakala kuoli vuonna 1991.
Hevoskasvatus
thumb|Hyväkuntoinen jalostustamma varsoineen Marbachin [[puoliverinen (hevonen)|puoliverisiittolan laitumella.]] Hevoskasvatus on suunnitelmallista ja kontrolloitua hevosten kasvatus- ja jalostustoimintaa.
Hevoskasvattaja pitää yhtä tai useampaa jalostustammaa, jotka astutetaan tai keinosiemennetään säännöllisesti. Syntyvät varsat kasvatetaan vähintään vieroitusikäisiksi. Varsat voidaan myös kasvattaa pidempään ja kouluttaa tarkoitettuun käyttöönsä. Hevoskasvattajan tulot muodostuvat varsojen myynnistä.
Oriiden pitäminen edellyttää erityistoimenpiteitä ja -resursseja, joten kasvattajalla ei välttämättä ole yhtään omaa oritta. Siitosoriita pitävät sekä yksityiset esimerkiksi kilpahevosten omistajat että oriasemat. Oriasemilla asuvien orien spermaa on yleensä saatavilla myös keinosiemennykseen. Oman oriin käyttäminen säästää tammanpitäjän maksamasta astutus- tai siemennys- ja varsamaksuja. Suomen Hippoksen sääntöjen mukaan kilpailuoikeuden voi Suomessa saada vain sellainen hevonen, jonka isä on jalostukseen hyväksytty eli kantakirjattu ori; niin kutsuttu kotioripoikkeus kuitenkin mahdollistaa kilpailuoikeuden myös kantakirjaamattomien ”kotioriiden” jälkeläisille, eli hevosille, joiden molemmat vanhemmat ovat olleet saman tahon omistuksessa koko tiineyden ajan.
Siittola on useimmiten yhden rodun ja käyttötarkoituksen yksilöiden jalostamista varten perustettu suurikokoinen hevoskasvattamo, jossa voi olla jopa kymmeniä tammoja varsoineen. Pienimuotoisempaa kasvatustoimintaa harjoittavat sekä yksityiset omissa nimissään että esimerkiksi ratsastustallit tai muut yritykset. Suomen valtio on tukenut suomenhevoskasvatusta Pelson vankilassa.
Eläinvalinta
Tärkein osa kasvatustoimintaa ovat laadukkaat siitostammat, jotka periyttävät hyviä ominaisuuksiaan jälkeläisilleen ja synnytettyään varsan hoitavat sen hyvin. Urheiluhevosten kasvatuksessa myös tammojen suku on tärkeä, koska tammat eivät aina itse kilpaile juurikaan ennen siitokseen siirtymistään. Tällöin tunnetut ja menestyneet vanhemmat ja esivanhemmat toimivat takeena tamman laadusta varsan ostajille. Myös tamman luonne on erittäin tärkeä, koska se periytyy varsalle myös emän esimerkin kautta. Varsa voi oppia emältään niin sanottuja huonoja tallitapoja kuten ”imppaamista” hyvinkin nuorena. Kasvattajan kannalta tamman helppo käsiteltävyys on myös tärkeää.
Nykyään kun keinosiemennys on laajasti saatavilla voi tammanomistaja saada varsan isäksi miltei minkä tahansa jalostusoriin. Aiemmin orivalintaan vaikutti tamman asuinpaikka, ja syrjäseuduilla saattoi olla pakko tyytyä niihin oreihin, joita naapureilla oli.
Kantakirjaaminen
Kantakirja on rotukohtainen rekisteri jalostukseen hyväksytyistä tammoista ja oreista. Vaatimukset vaihtelevat roduittain riippuen populaation laajuudesta ja rodun käyttötarkoituksesta. Harvinaisten rotujen kantakirjaan saatetaan hyväksyä kaikki todistettavasti puhdasrotuiset tai hyväksyttävää rotusekoitusta olevat eläimet; runsaslukuisilla urheiluhevosroduilla vaatimuksia on paljon enemmän. Kansainvälisesti kasvatettavilla roduilla voi olla useampia maakohtaisia rotujärjestöjä, jotka pitävät erillisiä kantakirjoja alueittensa populaatioille. Eri maiden rotujärjestöt voivat tehdä yhteistyötä esimerkiksi rodun alkuperämaan rotujärjestön alaisina. Toisaalta eri standardeja noudattavat rotujärjestöt saattavat jalostaa kantojaan poikkeaviin suuntiin ja luoda alun perin samasta rodusta kaksi toisistaan poikkeavaa tyyppiä. Näin on käynyt esimerkiksi suffolkinhevoselle: alkuperäinen brittiläinen rotujärjestö ei hyväksy rekisteriinsä amerikkalaissukuisia yksilöitä, koska yhdysvaltalainen rotujärjestö risteytti kantoihinsa toimintansa alkuaikoina muita rotuja.
Yleensä kantakirjattavilta hevosilta edellytetään rotumääritelmän mukaista kokoa, mittasuhteita ja väritystä sekä hyvää, halutuntemperamenttista luonnetta. Hevosen tulee myös todistaa soveltuvuutensa hevosurheiluun tai muuhun käyttöön erillisen käyttökokeen tai aiempien kilpailusaavutusten kautta. Oriiden jalostusvalinta on tarkempaa kuin tammojen, koska ori voi saada kymmeniä tai jopa satoja jälkeläisiä ja vaikuttaa rotuun paljon yksittäistä tammaa laajemmin ja nopeammin.
Hevosyksilö ei välttämättä periytä omia hyviä ominaisuuksiaan jälkeläisilleen. Toisaalta itse loistamaton yksilö voi osoittautua arvokkaaksi siitoshevoseksi. Molemmista tunnetaan lukuisia esimerkkejä hevosurheilun historiassa. Joidenkin rotujen kantakirjaamissäännöt mahdollistavatkin yksilön hyväksymisen kantakirjaan todistetusti hyvälaatuisten jälkeläisten perusteella, ja toisaalta eläimen poistamisen kantakirjasta jos sen jälkeläiset osoittautuvat keskitasoa heikompilaatuisiksi. Jälkeläisten tasoa voidaan arvioida niiden kilpailutulosten perusteella tai esimerkiksi hevosnäyttelyissä erityisissä jälkeläisryhmäarvosteluissa. Joissain tapauksissa nuorelle oriille myönnetään aluksi väliaikainen siitoslupa, ja lupa uusitaan myöhemmin mikäli orin jälkeläisten taso on hyväksyttävä. Erityisen laadukkaita jälkeläisiä tuottanut hevonen voidaan palkita jalostusvalion arvonimellä. Tällaisesta hevosesta voidaan käyttää nimitystä periyttäjä. Suomenhevosen kantakirjanumeron perään voidaan liittää jälkeläisten laatua kuvaava kirjain, joissa D merkitsee heikko- ja A sekä AA erittäin hyvätasoisia jälkeläisiä.
vasen|thumb|[[Eri-Aaroni menestyi sekä kilpahevosena että siitosoriina ja sai vuonna 1952 jalostusvalion arvon.]]
Eurooppalaisesta perinteestä poiketen Yhdysvalloissa rotujärjestöt ylläpitävät useimmiten vain rotukohtaisia eläinrekistereitä, eikä erillistä kantakirjajärjestelmää ole. Jokainen rekisteröity yksilö on siis samalla hyväksytty jalostukseen ja voi saada rekisterikelpoisia jälkeläisiä. Rekisteröintiä edellytetään hevosilta, jotka kilpailevat rotujärjestön järjestämissä hevosurheilutapahtumissa ja näyttelyissä. Toinen yhdysvaltalainen ilmiö on niinkutsutut värirodut, joita yhdistää pyrkimys kasvattaa tietynvärisiä hevosia. Jotkin värirotujärjestöt hyväksyvät kaikki halutunväriset hevoset tyyppiin katsomatta; joillakin on tiukemmat ja enemmän varsinaista rotujalostusta muistuttavat vaatimukset.
Adventin aikaa
Adventin aikaa on Viipurin Lauluveikkojen studiolevy vuodelta 2003.
Repola (Viipuri)
Repola oli yksi Viipurin vanhoista suomalaisista kaupunginosista. Se syntyi 1800-luvun jälkipuoliskolla Salakkalahden maatunutta pohjukkaa täytettäessä. Pohjoisessa Repola rajoittui Pietarin rataan ja Viipurin rautatieasemaan, idässä Kalevan kaupunginosaan ja etelässä Pantsarlahden kaupunginosaan sekä Torkkelinpuistoon.
1900-luvun alkupuolella Repolasta muodostui Salakkalahden kaupunginosan ohella Viipurin liike-elämän keskus, jossa sijaitsi myös vilkas kauppapaikka Punaisenlähteentori. Lisäksi Repolassa toimi useita kouluja sekä nykyäänkin käytössä oleva ortodoksinen Profeetta Elian kirkko. Merkittäviä kauppakatuja olivat muun muassa Punaisenlähteentorilta alkava Kannaksenkatu (nyk. Leningradskoje šosse), Brahenkatu (nyk. Moskovskij prospekt) sekä rautatieaseman suuntaan johtava Repolankatu (nyk. Vokzalnaja ulitsa).
Vuoden 1930 väestönlaskennassa Repolassa oli 5 786 asukasta, joista 5 082 oli suomenkielisiä, 388 ruotsinkielisiä ja 316 muunkielisiä.
Serbian koripallomaajoukkue
Serbian koripallomaajoukkue edustaa Serbiaa koripallon maajoukkuekilpailuissa. Sen edeltäjiksi voidaan laskea Jugoslavian ja Serbia ja Montenegron maajoukkueet.
Jugoslavian aika
Jugoslavia oli mukana jo ensimmäisissä MM-kisoissa Argentiinassa 1950. Siellä se sijoittui kymmenenneksi eli viimeiseksi. Seuraavissa MM-kisoissa neljä vuotta myöhemmin sijoitus oli yhdestoista ja taakse jäi vain Peru.
Pitkään jatkunut menestyksen aika koitti Jugoslavian maajoukkueelle 1960-luvulla. Vielä Rooman 1960 olympialaisissa se sijoittui kuudenneksi, mutta vuoden 1961 EM-kisoissa se sai ensimmäisen arvokisamitalinsa, hopeaa. Vuonna 1963 tuli EM-kisoista pronssia ja Brasilian MM-kisoista hopeaa isäntämaan jälkeen. Siitä alkoi kahdeksan peräkkäisen MM-mitalin putki. Tokion 1964 olympialaisissa Jugoslavia sijoittui seitsemänneksi.
Sigurd Roos
Sigurd Carl August Roos (13. huhtikuuta 1861 Raippaluoto – 3. kesäkuuta 1918 Tampere) oli suomalainen toimittaja ja kirjailija.
Roosin vanhemmat olivat kirkkoherra, rovasti Karl Johan Roos ja Karin Helena Frost. Hän pääsi ylioppilaaksi 1883 Vaasan lyseosta ja hän opiskeli sitten oikeustiedettä Helsingin yliopistossa. Roos toimi Kristiinankaupungin kaupunginviskaalina ja oli sittemmin toimittajana ja kirjailijana Viipurissa.